Diari Oficial de la Generalitat Valenciana


Sumari del DOGV 4478, del 10-04-2003 (2003/4126)

RESOLUCIÓ de 13 de febrer de 2003, del conseller d'Obres Públiques, Urbanisme i Transports, d'execució de Sentència 365, del Tribunal Superior de Justícia de la Comunitat Valenciana (expedient V-86/2002 de València).
------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4478

Data del DOGV
:   10-04-2003

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   2003/4126


Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

RESOLUCIÓ de 13 de febrer de 2003, del conseller d'Obres Públiques, Urbanisme i Transports, d'execució de Sentència 365, del Tribunal Superior de Justícia de la Comunitat Valenciana (expedient V-86/2002 de València). [2003/4126]
  
Vist per la Sala Contenciosa Administrativa del Tribunal Superior de Justícia de la Comunitat Valenciana, secció primera, recurs núm. 2568, 2569, 2599/93 i 1329, 1339, 1341 i 1342/94, promogut per PAU Avenida de Francia, SA.; l'Entitat Urbanística de Compensació de l'Àrea de Sòl Programable no Urbanitzat núm. 3 Avinguda de França; per l'Associació Provincial de Promotors i Constructors de València i per l'Ajuntament de València, contra resolució del conseller d'Obres Públiques, Urbanisme i Transports, de 8 d'octubre de 1993, sobre aprovació definitiva del Programa d'Actuació Urbanística de l'Àrea NPT6 del municipi de València i modificació de l'Àrea SUNP NPT-6, s'ha dictat sentència número 365, de 12 de març de 1998, la part dispositiva del qual diu així:
  
 ?Decidim:
  
que hem d'estimar i estimem els recursos acumulats números 2568, 2569, 2599/93, 1329, 1339, 1341 i 1342/94, interposats per la procuradora la senyora Elena Gil Bayo, en nom i representació de Pau Avenida de Francia, SA, i per la procuradora la senyora Ana Maria Arias Nieto, en nom i representació d'Entitat Urbanística de Compensació de l'Àrea de Sòl Programable no Urbanitzat núm. 3 Avinguda de França; i pel procurador senyor Emilio Sanz Osset, en nom i representació de l'Associació Provincial de Promotors i Constructors de València i per l'Ajuntament de València, representat pel lletrat dels seus servicis jurídics, contra la resolució de la Conselleria d'Obres Públiques, Urbanisme i Transports, de 8 d'octubre de 1993, publicada en el Diari Oficial de la Generalitat Valenciana, número 2130, de 25 d'octubre de 1993 sobre aprovació definitiva del Programa d'Actuació Urbanística de l'Àrea NPT6 del municipi de València i modificació de l'Àrea SUNP NPT-6 i els declarem contraris a dret i anul·lem i deixem sense efecte, sense expressa condemna en les costes processals.-
  
Vista la Sentència de 20 de juny de 2002 de la secció cinquena de la Sala Contenciosa Administrativa del Tribunal Suprem, dictada en el recurs de cassació núm. 8117/1998, per la qual s'acorda:
  
?Declarem que no pertoquen els recursos de cassació interposats per l'Institut Valencià d'Habitatge, SA, i per la Generalitat Valenciana contra la sentència de la Sala Contenciosa Administrativa del Tribunal Superior de Justícia de la Comunitat Valenciana, de 12 de març de 1998, i condemnem les parts recurrents al pagament de les costes causades, les quals seran satisfetes en un 50% per cada una d'elles.-
  
En virtut d'això, esta Conselleria d'Obres Públiques, Urbanisme i Transports, de conformitat amb el que disposen els articles 103 i següents de la Llei Reguladora de la Jurisdicció Contenciosa Administrativa, disposa que es complisca en els seus propis termes l'expressada sentència ferma número 365, de 12 de març de 1998, del Tribunal Superior de Justícia de la Comunitat Valenciana.
  
La present resolució es publicarà en el DOGV